Totemski stub za muzej u Vašingtonu
Indijanski umetnik Dejvid Boksli završava sedamdeseti totemski stub koji će biti deo postavke u Nacionalnom muzeju američkih Indijanaca
Dejvid Boksli je indijanski umetnik iz plemena Simšijan na Aljasci. On je igrač, pisac tekstova i – rezbar i drvodelja. Što je još važnije, on je ambasador kulture i baštine Simšijana. Boksilja su odgajili roditelji njegovih roditelja. On kaže da je tokom njegovog detinjstva uticaj misionara bio veoma jak. Zbog toga nije znao gotovo ništa o kulturi svojih predaka. Dok je radio kao učitelj posle studija, počeo je da istražuje drvodeljske i rezbarske radove Simšijana i etnografske materijale i muzejske kolekcije. 1986. je prestao da radi kao učitelj i posvetio se drvodeljstvu i oživljavanju simšijanske umetnosti i kulture. Gotovo trideset godina kasnije, on završava svoj sedamdeseti totemski stub, koji će stajati u stalnoj kolekciji Nacionalnog muzeja američkih Indijanaca u Vašingtonu. Totemski stubovi pričaju o istoriji. Ovaj je izdeljan od sedam metara dugačkog komada crvene kedrovine. Boksli je počeo da ga obrađuje pre nekoliko meseci u svojoj kući u Sijetlu u državi Vašington, a onda ga je kamionom transportovao preko cele zemlje. „ Na totemu je predstavljena priča o mladom poglavici koji je spasao orla koji se zapetljao u ribarsku mrežu. Godinama posle toga, kada je poglavičino selo gladovalo, orao mu se zahvalio na njegovoj plemenitosti. Boksli kaže da mu je najdraži totemski stub koji je napravio u spomen na svog dedu, a da bi ovaj bio drugi po redosledu. Na dan kada je stub otkriven, igračka grupa Bokslijevih rođaka i prijatelja, nastupila je pred velikom publikom. Onda je stub otkriven. Dejvid Boksli i nekoliko drvodeljskih i rezbarskih radova u stalnoj muzejskoj zbirci. Ali ovaj najnoviji obezbeđuje simšijanskoj kulturi istaknuto mesto u istoriji američkih domorodaca.